Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 611

2. Az építészeti és építési szakmai alapozó oktatás célja Az alapozó képzés tanításának célja egyfelől általános ismeretek nyújtása, készségek, képességek fejlesztése, amelyek a mindennapi élethez és a szakképzésbe való belépéshez is feltétlenül szükségesek. Másrészt viszont az építészeti és építési szakmai alapozó oktatás alapvető célja olyan ismeretrendszer és alkalmazható tudás kialakítása, amely megalapozza az építészet szakmacsoportba tartozó szakképesítések elsajátításához szükséges ismereteket és kialakítja a szükséges építészeti szemléletet, a választott szakmacsoport iránti elkötelezettséget és hivatástudatot. Bővítse, rendszerezze és mélyítse el a közismereti tantárgyak keretében tanultakat és mutasson rá azoknak az építőipari szakmákkal való kapcsolatára. Fontos feladat felkészíteni a tanulókat az önálló és csoportos tevékenységre, ezeken keresztül a megfelelő tapasztalatszerzésre. Segíteni kell az önálló szakmai tanulás, feladatmegoldás igényének kialakítását a tanulókban, a tanulási eredmények, sikerek értékének, örömének átélését, miáltal a tanulási és szakmai motiváció folyamatosan erősödhet. 2006/79/II. szám A szakmai alapozó oktatásban való aktív részvétellel a tanulók ismerjék meg személyiségüket, egyéni adottságaikat, szerezzenek tapasztalatokat a munkahelyi légkörről, a munkatársi kapcsolatokról, kötöttségekről, váljanak együttműködőkké, legyenek segítőkészek. Alakuljon ki a választott szakmacsoport iránti elkötelezettség és hivatástudat. Fejlessze a tanulók ismereteit az építmények rendeltetéséről, funkcionális kialakításáról. Alakítsa ki a tanulók helyes szemléletét a természetes és épített környezetről. Az építészet és az építőipar területeinek és összefüggéseinek bemutatásával segíteni kell a tanulókat, hogy megfelelően tájékozódjanak azaz Országos Képzési Jegyzékben szereplő szakképesítésekről, és így ki tudják választani a számukra leginkább megfelelőt. Tájékoztatás az építőipari szakmák kialakulásáról, az építészet és építéstörténet főbb korszakairól. Szerezzenek tapasztalatot az anyagok és a belőlük készült tárgyak tulajdonságairól (anyag, szerkezet, forma, esztétikum). Hívja fel a figyelmet az építőanyagok környezeti hatásaira. Alapozza meg a tanulók ismereteit az építési tevékenységekről, az építés folyamatáról. Fontos, hogy megszerezzék a tanulók mindazokat az általános építészeti, építőipari ismereteket, amelyek tanulmányaik folytatásához, a választott szakma elméleti és gyakorlati ismereteinek elsajátításához és a majdani gyakorlati munkavégzéshez szükségesek. Az építőiparra jellemző alapvető munkaműveletek kézi és gépi kivitelezése a választott területen. Hívja fel a figyelmet a szerszámok, eszközök és gépek biztonságos, balesetmentes használatára, a minőségi előírások betartására, a minőség-ellenőrzés és minőségtanúsítás jelentőségére és fontosságára. Cél a vizuális megismerő és az esztétikai befogadó képesség kialakítása, a kreatív és produktív képességek kibontakoztatása. A tanulók értsék meg a tanulói jogviszony és szerződés, a munkaviszony és a munkaszerződés tartalmát, a legfontosabb tanulói és munkavállalói jogokat és kötelezettségeket.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes